Sunnudaginn 12. maí kl. 14 mun Harpa Þórsdóttir forstöðumaður Hönnunarsafnsins ganga um sýninguna Innlit í Glit ásamt Sigríði Erlu Guðmundsdóttur leirlistakonu og spjalla um íslenska leirinn og reynslu Sigríðar af honum . Sunnudaginn 5. maí kl. 14 mun Harpa Þórsdóttir forstöðumaður Hönnunarsafnsins ganga með Aldísi Báru Einarsdóttur um sýninguna Innlit í Glit . Aldís nam leirmunagerð hjá þýska leirlistamanninum Gerhard Schwarz , sem kom til starfa við leirbrennsluna Glit árið 1968 og starfaði þar til 1973 . Hönnunarsafn Íslands opnar sýningu á Safnanótt á völdum munum frá árunum 1958 til 1973 úr sögu Leirbrennslunnar Glits hf . Á sýningunni er lögð áhersla á þá staðreynd að þrátt fyrir flókna sögu Glits á löngum starfstíma , voru menn fyrsta rúma áratuginn einbeittir í því að nota íslenskan leir og íslensk jarðefni , sérstaklega hraunið , í framleiðsluna .